section_heading: Zaključci nove istrage
paragraph_text: Poslije raspada socijalističke Jugoslavije, počelo se s vremenom otvorenije raspravljati o fenomenu NLO-a te su s vremenom piloti i ostali svjedoci tog događaja počeli iznositi svoja svjedočanja u javnost. Tim NLO incidentom pozaavio se i hrvatski ufolog Giuliano Marinković, koji je nagovorio svjedoke da stupe u javnost sa svojom pričom. Svjedoci su bili mahom stručnjaci na svom polju rada, piloti zrakoplova, kontrolori leta i bivši vojnici JNA, koji ne mogu objasniti što se točno dogodilo te noći, u kolovozu 1977. godine, niti mogu potvrditi da se tu zaista radilo o izvanzemaljskom kontaktu, ali su potpuno sigurno da se tada dogodilo nešto što ne mogu objasniti na racionalan način.